Κέβιν Μίτνικ

Ο Κέβιν Ντέιβιντ Μίτνικ (Kevin David Mitnick, 6 Αυγούστου 1963) είναι ένας από τους πιο διάσημους Αμερικανούς χάκερ. Έχοντας εισβάλει σε πολλά τηλεπικοινωνιακά δίκτυα και κλέβοντας δεδομένα από αυτά, τον καταδίκασαν σε φυλάκιση για ηλεκτρονικά εγκλήματα και κατοχή πλαστών στοιχείων. Ο Μίτνικ απέκτησε πολλούς υποστηρικτές που πίστευαν ότι η τιμωρία του ήταν υπερβολική και τον θεώρησαν σαν τον μεγαλύτερο χάκερ της εποχής μας καθώς επίσης και ως τον καλύτερο κοινωνικό μηχανικό (social engineer).

Τα πρώτα χρόνια 
Ο Μίτνικ, παιδί χωρισμένων γωνιών μεγάλωσε σε προάστιο του Λος Άντζελες την δεκαετία του '70. Ανέπτυξε πολλά χόμπι εκ των οποίων ο Ραδιοερασιτεχνισμός, που αργότερα τον οδήγησε στο phreaking

του τηλεφωνικού δικτύου.
Ως «μέλος» της κοινότητας των phreakers ο Μίτνικ έμαθε τις αρχές της κοινωνικής μηχανικής, τις οποίες αργότερα ανέπτυξε και εφάρμοσε σε τέτοιο σημείο ώστε πλέον ο όρος κοινωνική μηχανική να είναι εφάμιλλο του ονόματος του Κέβιν Μίτνικ.
Η πρώτη επαφή του Μίτνικ με υπολογιστή στα 17 του χρόνια ήταν και αυτό που άνοιξε το δρόμο στη μετέπειτα πορεία του.

Η δεκαετία του 80 
Από την πρώτη στιγμή που ήρθε σε επαφή με υπολογιστές, και συνδυάζοντας την ικανότητα του στο phreaking άρχισε να ασχολείται με την ιδέα την πρόσβασης σε απομακρυσμένους υπολογιστές. Το 1987 ήρθε και η πρώτη σύλληψη του Μίτνικ για εισβολή σε υπολογιστή. Αμέσως τον επόμενο χρόνο, πάλι κατηγορήθηκε για εισβολή σε σύστημα κλέβοντας πηγαίο κώδικα της Digital Equipment Corporation. Ο Μίτνικ τότε καταδικάστηκε σε 1 χρόνο φυλάκιση.

Τα επόμενα χρόνια – Η τελευταία σύλληψη 
Ο Μίτνικ από την περίοδο της αποφυλάκισης του και έπειτα συνέχισε να ασχολείται με το χάκινγκ ταξιδεύοντας σε διάφορες πολιτείες  της Αμερικής για να αποφύγει πάλι τη σύλληψη, χρησιμοποιώντας πλαστά στοιχεία. Σύντομα έγινε το επίκεντρο των Μέσων Μαζικής Ενημέρωσης αλλά και του FBI. 
Τελικά το 1995 με την βοήθεια του Tsutomu Shimomura, τεχνικού ασφαλείας υπολογιστών, και του ρεπόρτερ των Times John Markoff, ο Κέβιν Μίτνικ συνελήφθη και καταδικάστηκε σε 5 χρόνια φυλάκιση. Όταν αποφυλακίστηκε το 2000 του απαγόρευσαν της χρήση συσκευών με πληκτρολόγιο για χρόνια.

Σήμερα 
Σήμερα ο Μίτνικ έχει γράψει 2 βιβλία γύρω από την κοινωνική μηχανική και τα κενά ασφαλείας σε συστήματα. Έχει ιδρύσει την δικιά του εταιρία που ασχολείται με θέματα ασφαλείας σε δίκτυα (Mitnick Security Consulting). Επίσης κάνει σεμινάρια ασφαλείας σε μεγάλες εταιρίες του χώρου.

Η καλτ εικόνα του Μίτνικ στην κοινότητα των χάκερ 
Ο Μίτνικ θεωρείται ένα από τα πιο αξιόλογα πρόσωπα στην σκηνή των χάκερ. Με τις δραστηριότητες του αλλά και την φυλάκιση του ξεσήκωσε κίνημα που υποστήριζε στην απελευθέρωση του («Free Kevin»). Γύρω από το πρόσωπο του δημιουργήθηκε ένας μύθος κυρίως από την δημοσιότητα που απέκτησε. Ιστοσελίδες, ντοκιμαντέρ και ταινίες έχουν γυριστεί για τη ζωή του Μίτνικ κάνοντας τον έναν ζωντανό θρύλο για κάποιους, σύμβολο του ανήσυχου πνεύματος των χάκερ.

Άλλες πληροφορίες 
Ένας από τους ένθερμους υποστηρικτές του Μίτνικ ήταν το αμερικανικό περιοδικό περί χάκινγκ 2600,  το οποίο φιλοξένησε συνέντευξη του Μίτνικ, άρθρα και γενικά ασχολήθηκε με διάφορες εκδηλώσεις διαμαρτυρίας για την υπερβολική τιμωρία του Μίτνικ καθώς και την αποφυλάκιση του.

Ένδειξη διαμαρτυρίας για την φυλάκιση του Μίτνικ ήταν και ο ιστοχώρος https://web.archive.org/web/20081022072113/http://freekevin.org/

To 2000 παρουσιάστηκε βασισμένη στο βιβλίο του John Markoff και του Tsutomu Shimomura η ταινία που δίχασε την κοινότητα για το πόσο αληθή είναι κάποια στοιχεία που περιέχει, Takedown σκηνοθετημένη από τον Joe Chappelle.

Ένα γνωστό ντοκιμαντέρ σχετικά με τον Μίτνικ είναι και το Freedom Downtime

Κάποια δείγματα από τα πολλά συστήματα που χάκαρε ο Μίτνικ είναι αυτά της DEC, Motorola, Nec, Nokia, Sun Microsystems, Fujitsu Siemens, Apple καθώς και σε συστήματα του FBI.

Η φήμη του Μίτνικ ήταν τόσο μεγάλη που υπήρχε ο μύθος ότι ο Κέβιν είχε την δυνατότητα εάν ήθελε να εκτοξεύσει πυρηνικά όπλα απλά και μόνο σφυρίζοντας σε ένα τηλέφωνο.

Αν και στην πραγματικότητα ο Μίτνικ υπέκλεψε πολλούς αριθμούς πιστωτικών καρτών, ένας διαδεδομένος μύθος τον θέλει να έχει υποκλέψει στοιχεία τουλάχιστον από 20.000 πιστωτικές κάρτες.

Τα πρώτα χρόνια της ενασχόλησης του Μίτνικ με τους υπολογιστές, το ψευδώνυμο του σε διάφορες BBS ήταν «Κόνδορας», από την ταινία Οι τρεις μέρες του Κόνδορα.

Παραπομπές

Πηγές 
 https://web.archive.org/web/20080102153953/http://www.freeinfosociety.com/site.php?postnum=718
 http://www.takedown.com/bio/mitnick.html

Εξωτερικοί σύνδεσμοι 

 https://web.archive.org/web/20090427115256/http://www.kevinmitnick.com/

Ασφάλεια υπολογιστών
Αμερικανοί επιστήμονες υπολογιστών
Αμερικανοί επιστήμονες
Αμερικανοί εγκληματίες